stanford-oval/wikipedia huggingface dataset:
Cola nitida
Kuvaus

Cola nitida on keskikokoinen puu. Se kasvaa noin 25 metriä korkeaksi. Latvus on yleensä avoimen leveä. Runko voi usein olla oksaton 8–20 metrin korkeuteen. Kaarna on harmahtavaa ja pitkittäin uurteista.
Lehdet ovat yksinkertaisia, ehyitä ja ruodillisia. Lehtien nahkeapintainen lehtilapa on teräväkärkisen soikea, keskimäärin noin 16 senttimetriä pitkä ja noin 5 senttimetriä leveä. Lehdet ovat kiinnittyneet vuorottaisesti. Lehtiä kasvaa tyypillisesti vain lähellä oksien kärkiä.
Kukat kehittyvät viuhkomaisiin kukintoihin lehtihankoihin. Kukat ovat terälehdettömiä, ja niiden tavallisesti valkoinen tai kellertävä kehä muodostuu yleensä viisiliuskaisesta verhiöstä. Kukat jakaantuvat yksineuvoisiin hedekukkiin ja kaksineuvoisiin kukkiin. Hedekukissa heteet ovat osittain yhteenkasvaneet yksittäiseksi tukuksi. Kaksineuvoisissa kukissa heteet kasvavat sikiäimen ympärillä rengasmaisesti. Kaksineuvoisissa kukissa on yleensä viisi emin luottia.
Hedelmä on suurehko, pinnaltaan vihreä kota. Se muodostuu 1–6 enimmillään noin 13 senttimetriä pitkästä emin vartalosta. Jokaiseen emin vartalon muodostamaan liuskaan on kiinnittynyt 4–10 siementä. Siementen väri vaihtelee punaisesta valkoiseen. Cola nitidalla on tavallisesti kaksi sirkkalehteä.
Levinneisyys ja elinympäristö

Cola nitida kasvoi alun perin luontaisena Länsi-Afrikan rannikolla Sierra Leonen ja Beninin välisellä alueella. Ihmiset ovat levittäneet lajia jo pitkään, ja nykyisin lajia kasvatetaan laajalti tropiikissa.
Cola nitida kasvaa useimpien muiden koolapuiden tavoin trooppisissa alankometsissä, joissa on tyypillisesti pitkä sadekausi ja joiden vuoden keskilämpötila vaihtelee 23 ja 28 celsiusasteen välillä.
Käyttö

Cola nitidan kolapähkinöiksi kutsuttuja siemeniä pureskellaan sellaisenaan sekä käytetään ruokien ja juomien valmistuksessa. Myös lähisukuisen koolapuun siemeniä käytetään samoin, eikä lajien siementen välillä useinkaan tehdä eroa. Koolapuuta on pidettykin joskus Cola nitidan synonyyminä. Yleensä ne kuitenkin luokitellaan kahdeksi eri lajiksi.
Kukkia ja lehtiä. Vasemmalla ylhäällä olevassa kukassa on kuusiliuskainen verhiö, muissa tavallisempi viisiliuskainen.
Hedelmiä.
Baie-Comeau Drakkar

| Baie-Comeau Drakkar |
| --- | --- |

Perustettu:  1997
Kaupunki:   Baie-Comeau, Quebec
Kotiareena:  Centre Henry-Leonard
– kapasiteetti:  3 042
Sarjataso:  QMJHL
Divisioona:  Itä
Värit:                     
Toimitusjohtaja:   Jean-François Grégoire
Päävalmentaja:   Jean-François Grégoire
Infobox OKNimi-testi OK: 
Baie-Comeau Drakkar on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Centre Henry-Leonard Baie-Comeaussa, Quebecissa.
Joukkue

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 31 |  | Mathys Routhier | L | 2005 | Quebec, Québec, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 25 |  | Anthony Lavoie (A) | L | 2004 | St-Michel-de-Bellechasse, Québec, Kanada |
| 29 |  | Oliver Samson | L | 2005 | Praha, Tšekki |
| 44 |  | Alexis Bernier | R | 2006 | St-Valérien, Québec, Kanada |
|   |  | Evan Bellamy | L | 2005 | Hampton, New Brunswick, Kanada |
|   |  | Olivier Lampron | R | 2007 | Mirabel, Québec, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 9 |  | Justin Poirier | R | OLH | 2006 | Valleyfield, Québec, Kanada |
| 12 |  | Matyáš Melovský | R | KH | 2004 | Uničov, Tšekki |
| 42 |  | Louis-Charles Plourde | L | VLH | 2005 | Val-des-Sources, Québec, Kanada |
| 49 |  | Charles Béland | L | LH | 2006 | Trois-Rivières, Québec, Kanada |
| 55 |  | Samuel Boisvert | L | VLH | 2005 | Mirabel, Québec, Kanada |
|   |  | Jules Boilard | R | OLH | 2004 | Sherbrooke, Québec, Kanada |
|   |  | Raoul Boilard | L | KH | 2006 | Sherbrooke, Québec, Kanada |
|   |  | Evan Courtois | L | VLH | 2005 | St-Christophe-d'Arthabaska, Québec, Kanada |
|   |  | Justin Gendron | R | OLH | 2005 | Dieppe, New Brunswick, Kanada |
|   |  | Alexis Michaud | R | OLH | 2006 | Québec, Québec, Kanada |
|   |  | Shawn Pearson | L | KH | 2005 | Sherbrooke, Québec, Kanada |
|   |  | Skogen Schrott | R | H | 2005 | Lithia, Florida, Yhdysvallat |
Lähde: EliteProspects
Joukkueenjohto

Päävalmentaja & Toimitusjohtaja: Jean-François Grégoire
Apuvalmentaja: Daniel Corso
Apuvalmentaja: Maxime Thibault
Maalivahtivalmentaja: Marc Terriault
Fysiikkavalmentaja: Amy Barrette
Huoltopäällikkö: Brian St.Louis
Apulaistoimitusjohtaja: Mario Durocher
Lähde: EliteProspects
Aiheesta muualla

Baie-Comeau Drakkarin verkkosivut (Arkistoitu – Internet Archive) (ranskaksi)
Baie-Comeau Drakkarin EliteProspects sivut
| 0 | 1 | 2 |
| --- | --- | --- |
| Länsi-Telus | Itä-Telus | Rannikko-Telus |
| Blainville-Boisbriand Armada | Baie-Comeau Drakkar | Acadie–Bathurst Titan |
| Drummondville Voltigeurs | Chicoutimi Saguenéens | Cape Breton Screaming Eagles |
| Gatineau Olympiques | Quebec Remparts | Charlottetown Islanders |
| Rouyn-Noranda Huskies | Rimouski Océanic | Halifax Mooseheads |
| Sherbrooke Phoenix | Shawinigan Cataractes | Moncton Wildcats |
| Rouyn-Noranda Huskies | Victoriaville Tigres | Saint John Sea Dogs |
Iron Maiden (albumi)

| Iron Maiden Iron Maiden |
| --- | --- | --- |

Studioalbumin tiedot
 Äänitetty : 1979–1980, Kingsway Studios, Lontoo
 Julkaistu:  14. huhtikuuta 1980  kesä 1980
 Formaatti: LP, C-kasetti, CD
 Tuottaja(t): Will Malone
 Tyylilaji: heavy metal NWOBHM
 Kesto: 40.15
 Levy-yhtiö: EMI, Harvest Records, Capitol Records
Muut kannet
   Vuoden 1998 remasteroitu versio
Listasijoitukset
  4. (huhtikuu 1980)   36. (13. kesäkuuta 1980)
Iron Maidenin muut julkaisut
|     | Iron Maiden 1980 | Killers 1981 |
Singlet albumilta Iron Maiden
 ”Running Free” Julkaistu: 8. helmikuuta 1980  ”Sanctuary” Julkaistu: 16. toukokuuta 1980
Iron Maiden on samannimisen yhtyeen esikoisalbumi, joka julkaistiin vuonna 1980. Albumin kappaleet ”Phantom of the Opera”, ”Running Free”, ”Sanctuary ja ”Iron Maiden” ovat pysyneet Iron Maidenin konserttien soittolistoilla, ja niistä on tullut klassikoita. Albumilta julkaistiin singlenä kappaleet ”Running Free” ja ”Sanctuary”. Albumilla yhtyeen laulajana oli Paul Di’Anno, jonka tyyliä on sanottu punkahtavaksi. Albumi sijoittui Britannian albumilistalla neljänneksi. Albumi on julkaistu samana päivänä toisen tunnetun levyn, Judas Priestin British Steelin, kanssa.
Iron Maiden oli albumin julkaisun aikoihin Metal For Muthas Tour and Europe 80 -kiertueella tukeakseen albumin myyntiä. Albumi pysyi listoilla 15 viikkoa ja sai yleensä kriitikoilta positiivisia arvioita. Albumin jälkeen yhtyeestä tuli osa ”brittiläisen heavy metalin uutta aaltoa”, ja albumi onkin yhtyeen ”ensimmäisen sukupolven” fanien suosiossa.
Britanniassa Iron Maidenia myytiin yli 300 000 kappaletta, joten se on ansainnut platinaa. Lokakuuhun  2006 mennessä albumia oli myyty myös Kanadassa platinalevyyn oikeuttava määrä, 100 000 kappaletta.
Historia ja äänittäminen

Steve Harris kirjoitti yksin albumille viisi kappaletta, minkä lisäksi Harris ja Di’Anno kirjoittivat yhdessä kaksi kappaletta ja kitaristi Dave Murray yhden. Kaikki kappaleet hioutuivat lopulliseen muotoonsa yhtyeen esiintyessä klubeissa ja pubeissa. Iron Maiden oli soittanut lukuisia kertoja pubeissa ja muokannut niissä musiikkinsa "kiistattoman vetovoimaiseksi." Kappaleet ”Iron Maiden” ja ”Prowler” julkaistiin ennen albumin julkaisua yhtyeen EP:llä The Soundhouse Tapes. Albumin miksasi Martin Levan ja tuotti Will Malone. Albumi äänitettiin Kingsway Studiosilla Lontoossa nopeasti helmikuussa 1980. Albumia on pidetty punk-tyylisenä.
»Me vain yritimme saada meidän livesoundimme nauhalle. Koska mun mielestäni levyn tuotantopuoli oli todella heikoissa kantimissa, me emme mielestäni onnistuneet siinä kovinkaan hyvin.
Kun kuuntelee meidän sen aikaisten keikkojemme liveäänityksiä, ne todellakin näyttävät närhen munat albumille. Älä ymmärrä mua väärin, kyllä mä olen äärettömän ylpeä meidän ensimmäisestä levystämme. Mun mielestä me äänitimme kappaleet parhaan kykymme mukaan, ja loppujen lopuksi meidän fanimme tulevat aina muistamaan kappaleet sellaisina, siksi mä en hauku sitä levyä. Ja sehän oli meidän ensimmäinen [albumi] – ja siksi myös erityinen.» 
(Steve Harris)
Iron Maidenin esikoisalbumi on ainoa, jolla soittaa kitaristi Dennis Stratton. Albumin tuottanutta Will Malonea on kritisoitu liian ohuesta kitarasoundista, jota muun muassa Steve Harris on myöhemmin pitänyt albumin heikkoutena.
Yhtye teki laajan kiertueen kotimaassaan Englannissa ja esiintyi lämmittelijänä Kissin Unmasked Tour -kiertueen Euroopan-osuuksilla ja Judas Priestin British Steel -kiertueella. Suomeen Iron Maiden tuli ensimmäistä kertaa Ouluun, missä se teki pistokeikan Kuusrock-festivaalin pääesiintyjänä menestyksekkään Englannin kiertueensa jälkeen. Kuusrock oli yhtyeen ensimmäinen konsertti Pohjoismaissa. Yleisö piti yhtyeestä, mutta kriitikot eivät. Erään arvostelun mukaan ”puoliraaka heavyjyrääminen” tuotti pettymyksen, ja Soundi-lehden arvostelussa puhuttiin ”pöhöttyneistä dinosauruksista” ja musiikista, jonka ”täydellinen passiivisuus saa turruksiin”. Yhtyeen kitaristi Dave Murray kadotti ainoan kitaransa Kuusrockissa.
Julkaisu

Levy-yhtiö EMI julkaisi Iron Maidenin 14. huhtikuuta 1980, ja se sijoittui Britannian listoilla neljänneksi. Albumin julkaisua edeltävänä iltana yhtye soitti Metal for Muthas -konsertin Grimsyn Central Hallissa. Yhtyeen jäsenet saivat kuulla albumin listasijoituksesta, kun he istuivat pubissa ja EMI:n työntekijä tuli kertomaan asiasta. He eivät olleet voineet aavistaakaan, että levy nousisi niin korkealle. Seuraavalla viikolla sijoitus tosin laski 17:nnen sijan tienoille. Albumi pysyi listoilla vielä kuukauden, minä aikana sitä myytiin noin 60 000 kappaletta, hopealevyn verran.
Albumi julkaistiin jonkin ajan kuluttua Yhdysvalloissa, missä julkaisijana oli aluksi Harvest/Capitol Records ja myöhemmin Sanctuary Records/Columbia Records. Yhdysvaltalainen versio sisälsi kappaleen ”Sanctuary”, joka julkaistiin Britanniassa vain singlenä. Kun Iron Maidenin albumit julkaistiin uudestaan vuonna 1998, ”Sanctuary” lisättiin albumin kappalelistaan.
Kappaleiden taustoja ja sanoitukset

Steve Harrisin säveltämä ”Prowler” kertoo itsensäpaljastajasta, joka kiertelee ympäri kaupunkia. Harrisin, Di’Annon ja Murrayn säveltämä ”Sanctuary” käsittelee lainsuojatonta, joka hakee suojapaikaa. Laulaja Paul Di’Anno esitteli kappaleen syksyllä 2003 Jyväskylän Lutakossa ja sanoi, että olisi halunnut siitä enemmän punkahtavan. "Remember Tomorrow" -kappaleen on säveltänyt Harris ja sanoittanut Di’Anno. Di’Annon mukaan kappaletta on inspiroinut hänen isoisänsä, jonka kerrotaan olleen taistelulentäjä.
Kappaleen ”Running Free” ovat kirjoittaneet Harris ja Di’Anno, ja se kertoo nuoresta pojasta, joka on joutunut tekemisin virkavallan kanssa. Harrisin säveltämä ”Phantom of the Opera” perustuu ranskalaisen kirjailijan Gaston Leroux’n vuonna 1910 kirjoittamaan romaaniin. Harrisin tekemä "Transylvania" viittaa Transilvanian alueeseen, jonne kirjailija Bram Stoker sijoitti luomansa fiktiivisen vampyyrin, kreivi Draculan. ”Strange World” on Harrisin säveltämä hidas kappale, jonka on tulkittu kertovan siitä, miten Harris oli tuntenut jääneensä elämän ja kuoleman tai toden ja epätoden väliseen tilaan.  Kitaristi Dave Murray sävelsi "Charlotte the Harlot" -kappaleen, joka kertoo lontoolaisesta prostituoidusta tai tämän poikaystävästä. Albumin viimeinen kappale on Harrisin säveltämä ”Iron Maiden”, jonka yhtye soittaa edelleenkin jokaisessa konsertissaan. Se kertoo Britannian konservatiivisen puolueen johtajasta Margaret Thatcherista, josta tuli Ison-Britannian pääministeri 70-luvun lopulla.
Kansikuva

Iron Maiden -albumin kansikuvan piirsi silloin vasta 16-vuotias Derek Riggs, joka on tehnyt kannen useimpiin muihinkin Iron Maidenin levyihin. Kerrang!-lehden silloinen päätoimittaja Jerry Eving on kertonut ostaneensa albumin ja jääneensä bussissa tuijottamaan Eddie the Head -hahmoa levyn kannessa. Lehtitoimittaja Garry Bushllilla oli tapana huijata ihmisiä väittämällä, että kannessa esiintyvä Eddie olisi syntynyt Neal Kayn valokuvan inspiroimana.
Arvostelut, palkinnot ja kunnianosoitukset

Iron Maiden -albumi sai jo ilmestyessään hyvää palautetta. Esimerkiksi Sounds-lehden Geoff Barton kommentoi: ”80-luvun heavy metalin häikäisevä nopeus ja hillitön rajuus saa useimmat 60- ja 70-luvun keinotekoiset heavy rock -kappaleet kuulostamaan veltoilta ja synkiltä itkuvirsiltä. Hakaneulan ja hippihousujen sekoitus? Monellakin tapaa, kyllä!” Malcolm Dome Record Mirrorista antoi albumille täydet viisi tähteä ja sanoi sen ”täyttävän kaikki odotukset” ja olevan 80-luvun virstanpylväs.
Korroosion arvostelijan Aki Nuopposen mielestä albumi oli "kohtalaisen napakka avaus maittavalle uralle, mutta ei albumi ole todellakaan virheetön metallijumalien mestariteos, vaan se kärsii ihan samanlaisista ongelmista kuin todella monen muunkin yhtyeen esikoisteos". Allmusicin arvostelussa albumin sanotaan olevan klassikkodebyytti. Myös laulaja Paul Di’Annon mielestä albumi oli paras, jonka hän on tehnyt Iron Maidenin kanssa.
Albumi on päässyt kirjaan 1001 Albums You Must Hear Before You Die, ja Metal-Rules.com on nimennyt sen 40. parhaaksi heavy metal -albumiksi kautta aikojen. Albumin kappaleista ”Prowler”, ”Remember Tomorrow”, ”Running Free” ja ”Iron Maiden” tehtiin cover-versiot tribuuttialbumille Maiden Heaven: A Tribute to Iron Maiden vuonna 2008. Radio Rockin ”100 Parasta Rock -albumia” -listalla albumi sijoittui sijalle 48.
Kappaleet

Kaikki kappaleet säv. ja san. Steve Harris, ellei toisin mainita.
| Alkuperäinen brittijulkaisu |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Prowler |  | 3.55 |  |  |  |  |  |  |
| 2. | Remember Tomorrow | Paul Di’Anno, Harris | 5.27 |  |  |  |  |  |  |
| 3. | Running Free | Di’Anno, Harris | 3.17 |  |  |  |  |  |  |
| 4. | Phantom of the Opera |  | 7.20 |  |  |  |  |  |  |
| 5. | Transylvania (instrumentaali)  |  | 4.05 |  |  |  |  |  |  |
| 6. | Strange World |  | 5.45 |  |  |  |  |  |  |
| 7. | Charlotte the Harlot | Dave Murray | 4.12 |  |  |  |  |  |  |
| 8. | Iron Maiden |  | 3.35 |  |  |  |  |  |  |
| Vuoden 1980 USA:n versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Prowler |  | 3.56 |  |  |  |  |  |  |
| 2. | Remember Tomorrow | Di’Anno, Harris | 5.29 |  |  |  |  |  |  |
| 3. | Running Free | Di’Anno, Harris | 3.17 |  |  |  |  |  |  |
| 4. | Phantom of the Opera |  | 7.08 |  |  |  |  |  |  |
| 5. | Transylvania (instrumentaali)  |  | 4.17 |  |  |  |  |  |  |
| 6. | Strange World |  | 5.32 |  |  |  |  |  |  |
| 7. | Sanctuary | Di’Anno, Harris, Murray | 3.14 |  |  |  |  |  |  |
| 8. | Charlotte the Harlot | Murray | 4.10 |  |  |  |  |  |  |
| 9. | Iron Maiden |  | 3.31 |  |  |  |  |  |  |
| Vuoden 1998 remasteroitu versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Prowler |  | 3.55 |  |  |  |  |  |  |
| 2. | Sanctuary | Di’Anno, Harris, Murray | 3.14 |  |  |  |  |  |  |
| 3. | Remember Tomorrow | Di’Anno, Harris | 5.27 |  |  |  |  |  |  |
| 4. | Running Free | Di’Anno, Harris | 3.17 |  |  |  |  |  |  |
| 5. | Phantom of the Opera |  | 7.08 |  |  |  |  |  |  |
| 6. | Transylvania |  | 4.19 |  |  |  |  |  |  |
| 7. | Strange World |  | 5.30 |  |  |  |  |  |  |
| 8. | Charlotte the Harlot | Murray | 4.12 |  |  |  |  |  |  |
| 9. | Iron Maiden |  | 3.35 |  |  |  |  |  |  |
| Vuoden 1995 bonuslevy |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sanctuary | Di’Anno, Harris, Murray | 3.14 |  |  |  |  |  |  |
| 2. | Burning Ambition |  | 2.42 |  |  |  |  |  |  |
| 3. | Drifter (live)  |  | 6.04 |  |  |  |  |  |  |
| 4. | I've Got the Fire (live cover)  | Ronnie Montrose | 3.14 |  |  |  |  |  |  |
Singlet

Kappale ”Running Free” julkaistiin albumin ensimmäisenä singlenä 23. helmikuuta 1980 ja sijoittui sijalle 34. Britannian singlelistalla. Yhtye esitti kappaleen myös Britanniassa Top of the Pops -tv-ohjelmassa.
Seuraava single "Sanctuary" julkaistiin 7. kesäkuuta 1980 ja se sijoittui sijalle 29.
Kokoonpano

Steve Harris – basso, taustalaulu
Dave Murray – kitara
Paul Di’Anno – laulu
Clive Burr – rummut
Dennis Stratton – kitara, taustalaulu
Kultalevyt

| Maa | Kultalevy | Myyntimäärä |
| --- | --- | --- |
|  Kanada | 1x platina | 100 000 |

|  Britannia | 1x platina | 300 000 |
Aiheesta muualla

Iron Maiden (albumi) Discogsissa. (englanniksi)
Albumi Iron Maiden (albumi) Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:  Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:  Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:  The Soundhouse Tapes  Live!! +one  Maiden Japan  No More Lies 
Kokoelmat:  Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:  The First Ten Years  Eddie's Head  Eddie's Archive 
Singlet:  ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:  Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:  Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Paul Di’Anno esiintymässä.
Karjalan Sanomat

| Karjalan Sanomat |
| --- | --- |
 Karjalan Sanomien etusivu lokakuussa 2008.
Lehtityyppi:  sanomalehti
Kustantaja:  Periodika
Levikki:  noin 1 230
Perustettu:  1920
Päätoimittaja:  Mikko Nesvitski
Kotikunta:  Petroskoi
Kotimaa:  Venäjä
Sivukoko:  tabloid
Ilmestymistiheys:  kerran viikossa
Kieli:  suomi
Aiheesta muualla
35725804 ja 29801702 OCLC
Kotisivu
Karjalan Sanomat on Petroskoissa yhtenä päivänä viikossa ilmestyvä suomenkielinen sanomalehti. Se on ainoa Venäjällä ilmestyvä suomenkielinen sanomalehti. Lehti on perustettu vuonna 1920.
Lehti on historiansa aikana ilmestynyt nimillä Karjalan Kommuuni (1920–1923), Punainen Karjala (1923–1937), Sovetskoi Karelija (1938–1940), Totuus (1940–1955), Leniniläinen totuus (1955–1957) ja Neuvosto-Karjala (1957–1991). Muuten lehti on ollut aina suomenkielinen, mutta vuosina 1938–1940 ilmestynyt Sovetskoi Karelija painettiin tuolloin käytössä olleella karjalan kirjakielellä (ns. bubrihinkarjala), jota kirjoitettiin kyrillisin aakkosin.
Nykyinen päätoimittaja on Mikko Nesvitski. Toimitus sijaitsee Petroskoin keskustassa Titovinkadulla samassa rakennuksessa karjalankielisten Oma Mua ja Vienan Karjala -lehtien, vepsänkielisen Kodima-lehden ja lastenlehti Kipinän kanssa. Lehteä kustantaa Periodika-kustantamo.
Lehti ilmestyy kerran viikossa 16-sivuisena ja tabloid-kokoisena.
Päätoimittajat > Karjalan kommuuni

Juho Komu, 1920–1922
Onni Tuomi, 1922–1923
Päätoimittajat > Punainen Karjala

Jalmari ja Niilo Virtanen, 1923–1924
Santeri Nuorteva, 1924–1926
Lauri Letonmäki, 1926–1931
Otto Vilmi, 1931-1932
Väinö Lattunen, 1932–1934
Kalle Vento, 1934–1937
Päätoimittajat > Sovetskoi Karelija

Pjotr Saveljev, 1938–1939
Ivan Karatšev, 1939–1940
Päätoimittajat > Totuus

Mikko Melentjev, 1940–1947
Jevdokim Jemeljanov, 1947–1951
Feodor Kontratjev, 1951–1954
N. Zaharov, 1954–1955
Päätoimittajat > Leniniläinen totuus

Feodor Trofimov, 1963–1967
Päätoimittajat > Neuvosto-Karjala

Feodor Kontratjev, 1967–1969
Ivan Petrov, 1969–1971
Juho Laitinen, 1971–1985
Aleksei Mironov, 1986–1991
Päätoimittajat > Karjalan Sanomat

Robert Manner, 1991–2010
Mikko Nesvitski, vuodesta 2010
Aiheesta muualla

Karjalan Sanomat (23.9.2020 lähtien osa Oma Media -portaalia)
Interstate Highway System

Interstate 95:n kyltti.
Dwight D. Eisenhower National System of Interstate and Defense Highways eli Interstate Highway System on Yhdysvaltojen valtakunnallinen valtatieverkosto, jonka rakentamisen käynnisti presidentti Dwight D. Eisenhower. Järjestelmän perustana on Federal-Aid Highway Act vuodelta 1956. Lain syntymiseen vaikutti Yhdysvaltain autoteollisuuden tarmokas lobbaus ja Eisenhowerin vankka tuki.
Interstate-verkoston pituus oli vuonna 2002 yhteensä 75 198 kilometriä. Interstate Highwayt yhdistävät maan merkittävät kaupungit toisiinsa, ja monista muista maista poiketen moottoritiet kulkevat hyvin usein kaupunkien keskustojen läpi.
Interstate Highway Systemin piirissä olevia teitä löytyy kaikista osavaltioista.